**Ochiul nopții**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochiul nopții se desface

Adânc

În sine,

Ca un cotlon în care

Adesea

Mă ascund ca să uit de mine,

Și de tot ce am

Însemnat vreodată...

Pe altarul său

Iubesc, plâng, strig,

Mă frâng,

Într-un destin de care

Nu pot să mă ascund...

Purtând pe umeri

Lacrima pe

Care nu mai pot s-o

Plâng, ca un infinit

Drum de străbătut...

Ochiul nopții se așterne

Peste mine...

În chinul său se sting

Suspine ale tuturor

Celor care au visat

Ca mine...

Cu vers, cu nopți

Și cu fărâme de iubire.

În chinul său

Încap și eu, înghesuită,

Ca un embrion ce

Se mai naște o dată

Într-o alta suită...

Cu el se închide

Inima- ncordată-

portal ce-a tot

Bătut din poartă în poartă...

Cu el se înnoptează noaptea

Toată,

Un ochi ce se preface,

Senin, în a sa soartă...

În urma-i se așterne

Dimineața, ca

O colivă vie,

Uitată-n a sa viață...